**ΙΔΙΩΤΙΚΟ ΣΥΜΦΩΝΗΤΙΚΟ**

Στο Ηράκλειο σήμερα την       οι υπογραφόμενοι:

Ι. Η Παγκρήτια Τράπεζα Α.Ε, που εδρεύει στο Ηράκλειο, οδός Λ. Ικάρου αρ. 5 με ΑΦΜ 096121548 Δ.Ο.Υ. Ηρακλείου, η οποία εκπροσωπείται νόμιμα από τους κ.κ. Πέτρο Βασάκο, Διευθυντή Ανθρώπινου Δυναμικού και Αικατερίνη Διβινή, Manager, Οργάνωση & Αξιοποίηση Ανθρώπινου Δυναμικού και η οποία στη συνέχεια για φραστική συντομία θα ονομάζεται απλώς «ΤΡΑΠΕΖΑ»

ΙΙ. Η επιχείρηση η οποία φέρει την επωνυμία       με ΑΦΜ       αρμόδια ΔΟΥ       και έχει έδρα στ      οδός       αριθμός       την οποία εκπροσωπεί νόμιμα ο/η      που στη συνέχεια για φραστική συντομία θα ονομάζεται απλώς «ΕΠΙΧΕΙΡΗΣΗ» και

ΙΙΙ. Ο/Η      με ΑΔΤ       κάτοικος       οδός       αριθμός       που στη συνέχεια θα ονομάζεται «ΕΡΓΑΖΟΜΕΝΟΣ» συμφώνησαν τα εξής:

1. Η ΕΠΙΧΕΙΡΗΣΗ διατηρεί οργανωμένο παιδικό σταθμό/νηπιαγωγείο, που λειτουργεί νόμιμα και έχει εξασφαλισμένες όλες τις προϋποθέσεις που απαιτούνται από το νόμο για την άψογη λειτουργία του, ιδιαίτερα από πλευράς αγωγής, εποπτείας, υγιεινής των χώρων και σιτίσεως των παιδιών.
2. Ο ΕΡΓΑΖΟΜΕΝΟΣ επέλεξε την επιχείρηση ως την πλέον κατάλληλη να επιμελείται και να φροντίζει την υγιεινή, σωματική και τη δέουσα ψυχική και πνευματική ανάπτυξη του/των τέκνου/ων του (ονοματεπώνυμο, ημ/νια γέννησης, βαθμίδα ή τμήμα)

α)

β)

γ)

κατά τις ώρες απασχολήσεώς του στην ΤΡΑΠΕΖΑ και λειτουργίας ταυτόχρονα της ΕΠΙΧΕΙΡΗΣΗΣ και ανέθεσε σε αυτή τη φροντίδα του/των τέκνου/νων του. Η ΕΠΙΧΕΙΡΗΣΗ λειτουργεί όλο το έτος (1η Σεπτεμβρίου       έως 31 Αυγούστου      ), από Δευτέρα έως Παρασκευή, από τις       έως τις

1. Η ΕΠΙΧΕΙΡΗΣΗ και ο ΕΡΓΑΖΟΜΕΝΟΣ έχουν συμφωνήσει ότι για τις υπηρεσίες που θα προσφέρει η ΕΠΙΧΕΙΡΗΣΗ στο/στα τέκνο/α του ΕΡΓΑΖΟΜΕΝΟΥ, ο ΕΡΓΑΖΟΜΕΝΟΣ θα της καταβάλει το ποσό των Ευρώ       (     ) για κάθε μηνιαίο διάστημα υπηρεσιών της ΕΠΙΧΕΙΡΗΣΗΣ και συγκεκριμένα για το διάστημα από      έως       (αριθμός μηνών      ).
2. Η ΤΡΑΠΕΖΑ στην προσπάθειά της να βοηθήσει τον ΕΡΓΑΖΟΜΕΝΟ ώστε να επιτύχει για το/τα τέκνο/α του την καλύτερη δυνατή φροντίδα, μέριμνα, επιμέλεια, διατροφή και υγιεινή ανάπτυξη σωματική και πνευματική, τις ώρες που εκείνος απασχολείται στην ΤΡΑΠΕΖΑ και σε εκτέλεση όρου ισχύουσας  συλλογικής σύμβασης εργασίας, αναλαμβάνει την υποχρέωση να καταβάλει απ’ ευθείας στον ΕΡΓΑΖΟΜΕΝΟ το ποσό των Ευρώ       (     ) μηνιαίως για το παραπάνω συμφωνημένο διάστημα κατά το οποίο το/α τέκνο/α θα φοιτά/ουν στο σταθμό/νηπιαγωγείο της ΕΠΙΧΕΙΡΗΣΗΣ.
3. Για την ως άνω καταβολή η ΕΠΙΧΕΙΡΗΣΗ θα εκδίδει επ’ ονόματι της ΤΡΑΠΕΖΑΣ και για λογαριασμό του ΕΡΓΑΖΟΜΕΝΟΥ το προβλεπόμενο από τον ΚΦΣ παραστατικό δαπάνης (τιμολόγιο παροχής υπηρεσιών).
4. Δίδεται η δυνατότητα προκαταβολής στην ΕΠΙΧΕΙΡΗΣΗ (μετά από αίτημα του ΕΡΓΑΖΟΜΕΝΟΥ) του συνολικού ποσού που αντιστοιχεί στη συμφωνηθείσα περίοδο παροχής των υπηρεσιών (όπως συμφωνείται στα σημεία 3 & 4 ανωτέρω).
5. Συμφωνείται ότι είτε η ΤΡΑΠΕΖΑ (για λόγους μη τήρησης των συμφωνηθέντων όρων του παρόντος συμφωνητικού) είτε ο ΕΡΓΑΖΟΜΕΝΟΣ θα μπορούν οποτεδήποτε να διακόπτουν αζημίως την παραμονή του/των παιδιού/ων στο σταθμό/νηπιαγωγείο της ΕΠΙΧΕΙΡΗΣΗΣ, οπότε η ΕΠΙΧΕΙΡΗΣΗ θα υποχρεούται να επιστρέψει οποιοδήποτε ποσό τυχόν έλαβε προκαταβολικά.
6. Σε περίπτωση λύσης της εργασιακής σχέσης του εργαζόμενου με την Τράπεζα (για οποιονδήποτε λόγο) το μη δεδουλευμένο ποσό που έχει προκαταβληθεί στην ΕΠΙΧΕΙΡΗΣΗ θα πρέπει ο ίδιος ο εργαζόμενος να το επιστρέψει άμεσα στην Τράπεζα.
7. Η ΤΡΑΠΕΖΑ πέρα από το ως άνω ποσό των Ευρώ       (     ) μηνιαίως δεν υποχρεούται να καταβάλει κανένα απολύτως άλλο ποσό και για καμία άλλη αιτία, ακόμη και για τέλη χαρτοσήμου ή άλλου έμμεσου φόρου με την οποία βαρύνεται η θα επιβαρυνθεί στο μέλλον η ΕΠΙΧΕΙΡΗΣΗ.
8. Ο ΕΡΓΑΖΟΜΕΝΟΣ υποχρεούται σε περίπτωση οποιασδήποτε αλλαγής προκύψει σε σχέση με το δικαίωμα λήψης του συγκεκριμένου επιδόματος (ενδεικτικά διακοπή φοίτησης του παιδιού στο σταθμό/νηπιαγωγείο) να ενημερώσει άμεσα τη ΔΑΔ προκειμένου να γίνουν οι απαραίτητες ενέργειες. Σε διαφορετική περίπτωση η Τράπεζα επιφυλάσσεται να προχωρήσει σε άμεση διακοπή της καταβολής του επιδόματος και στην απαίτηση επιστροφής του συνολικού καταβληθέντος μη δικαιούμενου ποσού.
9. Σε περίπτωση που προκύψει οποιαδήποτε διαφορά από αυτή εδώ τη σύμβαση, αρμόδια είναι τα δικαστήρια της πόλης του Ηρακλείου ή      .

Η παρούσα αφού διαβάστηκε, υπογράφηκε από τους συμβαλλόμενους σε τρία (3) αντίτυπα και έλαβε ο καθένας από ένα (1).

ΟΙ ΣΥΜΒΑΛΛΟΜΕΝΟΙ

Η ΤΡΑΠΕΖΑ Η ΕΠΙΧΕΙΡΗΣΗ Ο ΕΡΓΑΖΟΜΕΝΟΣ